מוטי גלעדי

מוטי (מרדכי) גלעדי (נולד ב-18 בדצמבר 1946) הוא שחקן, קומיקאי, פזמונאי וזמר ישראלי. גלעדי נולד, גדל והתחנך בכרכור לדוד ומלכה גלעדי, ילידי פולין. בהיותו נער, עבד בקטיף תותים וצביעת צינורות וחיבורי אינסטלציה במתקני מקורות. החל את חייו המקצועיים במהלך שירותו הצבאי בלהקת פיקוד מרכז. בשנת 1968, לאחר שחרורו השתתף במחזמר "איי לייק מייק" ו"לחיי הסוסים" בתיאטרון גיורא גודיק. ב-1969 הוציא את אלבומו הראשון. ב-1970, השתתף בסרט "לופו" בתפקיד החייל עמוס. בשנת 1971, הוציא תקליט שדרים. באותה תקופה כתב מילים לשירים שביצעו אחרים, בין השאר את השיר "את ואני נולדנו בתש"ח", שזכה במקום הראשון בפסטיבל הזמר והפזמון 1973 ללחן של יגאל בשן, לעיבוד של אלדד שרים ובביצוע של עדנה לב. בשנת 1976, השתתף בסרט ההמשך "לופו בניו יורק". במהלך שנות ה-70, נסע גלעדי לארצות הברית, שם למד קולנוע, תיאטרון ואמנות פלסטית במכללת קווינס. הוא גם הופיע ועסק בחזנות, תחביבו מימי נעוריו בכרכור. בשנות ה-80 חזר לישראל והעלה הצגת בידור, בה ביצע חיקויים של אמנים ופוליטיקאים. ב-1986 נבחר לייצג את ישראל באירוויזיון 1986 שהתקיים בנורווגיה יחד עם הזמרת שרי צוריאל; שירם "יבוא יום" הגיע למקום ה-19, האחד לפני האחרון בתחרות. ב-1987 חבר לגדי יגיל במופע הבידור המצליח "המוסד לבידוח לאומי" בבימויו של ישראל פוליאקוב. בשנת 1991 השתתף בסרטו עטור הפרסים של יעקב גולדווסר "מעבר לים" וזכה בשבחים רבים על משחקו. בשנת 2001 שיחק בסרטו של צבי שיסל "אסקימו לימון: החגיגה נמשכת". בתחילת שנות האלפיים, חזר לתודעה והפך לשם דבר בזכות אזכור שמו באמרת הכנף: ”אתה אמרת את השם המפורש... שרי צוריאל ומוטי גלעדי” ששורבט פעמים רבות בתוכנית הקאלט חלומות בהקיציס. בשנת 2002 העלה מופע מוזיקלי ביידיש בשם "געפילטע פריש", וב-2007 כיכב גלעדי בפסטיבל היידיש בוורשה. בשנת 2010 גילם את "עוזי הרזה" בסדרת הטלוויזיה חסמבה דור 3. בשנת 2011 שיחק בתפקיד הראשי בהצגה "נאַפאָלעאָנס אוצר" (האוצר של נפוליאון) של תיאטרון יידישפיל. בנוסף, היה אורח קבוע בתוכנית "לילה חי" של רשת ב'. בשנת 2012 השתתף גלעדי בסרט הקולנוע "רווקה פלוס". החל מ-2014, מופיע גלעדי עם בתו דורין במופע "יידיש מיין אוצר". בשנת 2015 השתתף בעונת ה-VIP השנייה של תוכנית המציאות "האח הגדול" ששודרה בערוץ 2. במרץ 2017 שיחק בסדרה "החברים של נאור" בתור הבעלים של חנות הדגים ושיחק בסרטו של דובר קוסאשווילי "זוג יונים". בשנת 2020 שיחק בסדרת המערכונים "שב"ס". בשנת 2022 שיחק את שפיץ בסדרה "מי שמע על חווה ונאווה" ששודרה ב-yes. גלעדי היה נשוי לאורנה לידאי עד פטירתה ב-1993 וממנה יש לו שלושה ילדים: עידן, ליעד ודורין. באוגוסט 1997, גלעדי נישא בשנית לשחקנית אסנת שיר-וישינסקי, איתה הוא הופיע בהצגת הבידור המצליחה "זוג משמים", שהוצגה כ-600 פעמים בישראל ובעולם. לזוג בת משותפת, לירון. בשנת 2014 התגרשו וישינסקי וגלעדי. גלעדי מתגורר בקיסריה. גלעדי, הנחשב כמקורב לבנימין נתניהו, טען כי הוא הוגה השורה "Let's Talk דוגרי", אותה הפנה נתניהו ליו"ר הרשות הפלסטינית אבו מאזן בנאומו בעצרת האו"ם בספטמבר 2011, ואשר היוותה אחת השורות הבולטות בנאום מבחינת השיח הציבורי. מדיה וקבצים בנושא מוטי גלעדי בוויקישיתוף מוטי גלעדי, ברשת החברתית פייסבוק מוטי גלעדי, סרטונים בערוץ היוטיוב מוטי גלעדי, במיזם "אישים" לתיעוד היצירה הישראלית מוטי גלעדי, במסד הנתונים הקולנועיים IMDb (באנגלית) מוטי גלעדי, באתר "אידיבי", מאגר הידע העברי לקולנוע ישראלי ועולמי מוטי גלעדי, באתר ספר הקולנוע הישראלי מוטי גלעדי, באתר שירונט מוטי גלעדי, באתר ספוטיפיי מוטי גלעדי, באתר MusicBrainz (באנגלית) מוטי גלעדי, באתר דיזר מוטי גלעדי, באתר Discogs (באנגלית) מוטי גלעדי, באתר Tab4u מוטי גלעדי, באתר Genius מוטי גלעדי, באתר סטריאו ומונו מוטי גלעדי, דף שער בספרייה הלאומית מוטי גלעדי, באתר MOOMA (בארכיון האינטרנט) מוטי גלעדי, האתר הרשמי יואב איתיאל, דואט של אהבה, מגזין המושבות, 31 ביולי 2009 שמוליק דובדבני, מוטי גלעדי: "יש בחוץ רעב לבידור שנוגע בקהל", באתר ynet, 21 באוגוסט 2012 נבו זיו, "אסנת אמרה לי, אני לא רוצה בעל יותר אינטלקטואל ממני. רוצה בעל סמרטוט", באתר "ידיעות אחרונות", 28 באוגוסט 2015 רותי קדוש, מוטי גלעדי בתפקיד דרמטי ראשון: "חוץ מללדת אני עושה הכל", באתר nrg‏, 5 בספטמבר 2016 יעקב בר-און, ‏"הגישו רק בורקסים": מוטי גלעדי לא מבין מה רוצים מהזוג נתניהו, באתר מעריב אונליין, 2 באוקטובר 2016 אורן פרסיקו, שביתה, באתר העין השביעית, 4 באוקטובר 2012 אטילה שומפלבי ויצחק בן-חורין, נתניהו באו"ם: משא ומתן עכשיו, Let's Talk דוגרי, באתר ynet, 23 בספטמבר 2011